103. ΝΟΜΟΣ υπ’ αριθ. 950 της 20/23 Ιουλ. 1979 (ΦΕΚ Α΄165) Περί ρυθμίσεως θεμάτων τινών των Δικηγόρων. Άρθρ.1.-1.Το υπό της παρ. 1 του άρθρ. 42 του Ν.Δ. 3026/1954 καθοριζόμενον ποσόν των δραχ. 300.000, ως ελάχιστον όριον αξίας του αντικειμένου της συμβάσεως πέραν του οποίου είναι υποχρεωτική η σύμπραξις Δικηγόρου κατά την ενώπιον Συμβολαιογράφου σύνταξιν του οικείου συμβολαιογραφικού εγγράφου, ορίζεται εις δραχ. 750.000, επιφυλασσομένης της ισχύος των υπ’ αριθ. 125403/1954 και 63347/1975 αποφάσεων του Υπουργού Δικαιοσύνης. 2.«Προκειμένου για συμβολαιογραφικά έγγραφα που αφορούν δικαιοπραξία σε ακίνητα για τον υπολογισμό του κατά την προηγούμενη παράγραφο ποσού, καθώς και εκείνου που προσδιορίζεται με τις 125403/54 και 6334/75 αποφάσεις του Υπουργού Δικαιοσύνης, λαμβάνεται υπόψη η αντικειμενική αξία ή το από τον τοπικά αρμόδιο οικονομικό έφορο προσδιοριζόμενο ποσό, εκτός αν αυτό είναι μικρότερο από τη δηλούμενη από τους συμβαλλομένους αξία του ακινήτου, η οποία και λαμβάνεται στην περίπτωση, αυτήν υπόψη. Το ίδιο ισχύει για τον προσδιορισμό των αμοιβών των δικηγόρων και των δικαιωμάτων των συμβολαιογράφων και υποθηκοφυλάκων». Προκειμένου περί υποβολής της δηλώσεως φόρου μεταβιβάσεως ακινήτου εις αναρμόδιον οικονομικόν έφορον, ούτος διαβιβάζει ταύτην εις τον κατά τόπον αρμόδιον, ο οποίος, αφού προβή εις τον κατά τα ανωτέρω προσωρινόν προσδιορισμόν της αγοραίας αξίας του ακινήτου, πληροφορεί εγγράφως περί τούτου τον οικονομικόν έφορον εις τον οποίον αρχικώς κατετέθη η δήλωσις. Η πρώτη περίοδος αντικαταστάθηκε ως άνω από την παρ. 7 άρθρ. 2 Νόμ. 1653/31 Οκτ.-8 Νοεμ. 1986 (ΦΕΚ Α΄ 173) (κατωτ. σελ. 422,398). Προκειμένου περί υποβολής της δηλώσεως φόρου μεταβιβάσεως ακινήτου εις αναρμόδιον οικονομικόν έφορον, ούτος διαβιβάζει ταύτην εις τον κατά τόπον αρμόδιον, ο οποίος, αφού προβή εις τον κατά τα ανωτέρω προσωρινόν προσδιορισμόν της αγοραίας αξίας του ακινήτου, πληροφορεί εγγράφως περί τούτου τον οικονομικόν έφορον εις τον οποίον αρχικώς κατετέθη η δήλωσις. Άρθρ.10.-Η ισχύς του παρόντος νόμου άρχεται από της δημοσιεύσεως αυτού δια της Εφημερίδος της Κυβερνήσεως. Άρθρ.2.-Αντικαθίσταται η παρ. 2 άρθρ. 42 Ν.Δ. 3026/1954 (ανωτ. σελ. 348). Άρθρ.3.-Προστίθεται παρ. 8 στο άρθρ. 161 Ν.Δ. 3026/1954 (ανωτ. σελ. 370). Άρθρ.4.-Αστικαί εταιρείαι ή ενώσεις προσώπων συσταθείσαι μέχρι της ενάρξεως της ισχύος του παρόντος προς τον αποκλειστικόν σκοπόν της συστάσεως ανωνύμου τραπεζικής εταιρείας, απαλλάσσονται της κατά την παρ. 6 του άρθρ. 161 του Ν.Δ. 3026/1954, προστεθείσης εις τούτο υπό του άρθρ. 25 του Νόμ. 723/1977, υποχρεώσεως προκαταβολής εις τον Δικηγορικόν Σύλλογον της δικηγορικής αμοιβής δια την παράστασιν δικηγόρου κατά την σύνταξιν του περί συστάσεως της ανωνύμου τραπεζικής εταιρείας συμβολαιογραφικού εγγράφου. Άρθρ.5.-1.Προστίθεται παρ. 3 στο άρθρ. 36 Ν.Δ. 3026/1954 (ανωτ. σελ. 346). 2.Προστίθεται παρ. 8 στο άρθρ. 54 Ν.Δ. 3026/1954 (ανωτ. σελ. 350). 3.Καταργείται το τρίτο εδάφιο της παρ. 1 άρθρ. 35 Ν.Δ. 3026/1654 (ανωτ. σελ. 345). Άρθρ.6.-Οι κατά το άρθρ. 18 του Νόμ. 723/1977 επαναδιοριζόμενοι δικηγόροι αποκαθίστανται εις τας εξ ων απελύθησαν θέσεις, εφ’ όσον ούτοι εμφανισθούν εις την εξ ης απελύθησαν υπηρεσίαν εντός ανατρεπτικής προθεσμίας 60 ημερών από της ενάρξεως της ισχύος του παρόντος, εφαρμοζομένων εν προκειμένω αναλόγως των διατάξεων του Ν.Δ. 76/1974. Άρθρ.7.-Αι διατάξεις του άρθρ. 96 του Ν.Δ. 3026/1954, ως τούτο αντικατεστάθη υπό του άρθρ. 23 του Νόμ. 723/1977, εφαρμόζονται αναλόγως και επί των πάσης φύσεως υποθέσεως των δικαζομένων υπό του Συμβουλίου της Επικρατείας, των τακτικών διοικητικών δικαστηρίων, ως και επί εργασιών ή υποθέσεων διεξαγομένου ενώπιον πάσης άλλης αρχής εξαιρετικής δικαιοδοσίας. (Αντί για τη σελ. 390,305(γ) Σελ. 390,305(δ) Τεύχος 1362 Σελ. 59 Κώδικας περί Δικηγόρων 6.Δ.α.102-103 Άρθρ.8.-Αι διατάξεις του άρθρ. 155 του Ν.Δ. 3026/1954, αι προστεθείσαι εις τούτο υπό της παρ. 2 του άρθρ. 4 του Νόμ. 4507/1966, εφαρμόζονται και επί των ενώπιον παντός διοικητικού δικαστηρίου και κατά πάσαν διαδικασίαν εκδικαζομένων υποθέσεων. Άρθρ.9.-Προστίθεται φράσις στο εδαφ. ζ΄ άρθρ. 62 Ν.Δ. 3026/1954 (ανωτ. σελ. 351). 